Michał Bjedrich

Michał Bjedrich (pseudonym Wjeleměr,  Michael Bedrich; * 23. decembra 1855 w Smjerdźacej, † 12. awgusta 1876 w Pěskecach) bě serbski basnik.

Narodźi so jako syn Smjerdźečanskeho šewca-chěžkarja a starši bratr Mikławša Bjedricha. Po wopyće Budyskeje Tachantskeje šule a preparandźe w lěće 1869 bě wot 1870 do 1873 z chowancom Serbskeho seminara w Praze. Tam wopytowaše němskorěčny Małostronski gymnazij, dyrbi jón pak chorosće dla dočasnje wopušćić.

Bjedrich bě z čłonom Praskeje Serbowki a podawaše basnje, mjez nimi tež lubosćinske, powěsće a ludowe bajki do rukopisnych Kwětkow a do časopisa Łužičan. Jeho basnje su w stilu zažneho romantizma a połne elegiskeje a melancholiskeje žedźby. 

Michał Bjedrich zawostaji powědančko Boži wječor (1877) a přełožk Iwana Sergejewiča Turgenjewoweje Stawizny poručnika Jergunowa (1873).

 Žórło 

Kategorija:Muž
Kategorija:Rodź. 1855
Kategorija:Zemr. 1876
Kategorija:Serb
Kategorija:Basnik
Kategorija:Awtor
Kategorija:Literatura (19. lětstotk)
Kategorija:Wosoba (Smjerdźaca)
Kategorija:Chowanc Serbskeho seminara